**נמרוד דוויק** (נולד ב-27 במאי 1981) הוא סופר, מעצב משחקים, תסריטאי ופעיל חברתי ישראלי. ממקימי תנועת ניצחון 2015, וממייסדי תנועת דרכנו, ובעברו היה מוזיקאי וראפר, חבר ההרכב פרברים רפיוג'יז. הוא מרצה באוניברסיטת תל אביב ובאוניברסיטת רייכמן ובעל תואר שני בפילוסופיה והיסטוריה של המדעים והרעיונות ותעודת מעצב משחקים מאת שנקר.

ביוגרפיה
--------

נמרוד דוויק נולד ברמת גן, וגדל במכבים-רעות-מודיעין. לאחר התיכון עשה שנת שירות באשקלון במסגרת תנועת הצופים. הוא שירת בצה"ל שירות חובה בחיל המודיעין. הוא בעל תואר ראשון ביחסים בינלאומיים ומדע המדינה מהאוניברסיטה הפתוחה ותואר שני בפילוסופיה והיסטוריה של המדעים והרעיונות מאוניברסיטת תל אביב. בנוסף הוא בעל תעודת מעצב משחקים מאת שנקר. בין השנים 2000–2009 היה פעיל בתעשיית המוזיקה. בשנת 2006 הקים את סוכנות הפרסום דייס מרקטינג, בשנת 2011 את סטודיו המשחקים רימון. בשנת 2012 החל לעסוק בקמפיינים פוליטיים וציבוריים. באותה שנה החל ללמד באוניברסיטאות שונות שיווק, פרסום, פיתוח משחקים וטרנסמדיה. בין היתר באוניברסיטה העברית, אוניברסיטת תל אביב ואוניברסיטת רייכמן, בה הוא מלמד בימים אלו. בשנת 2014 היה שותף להקמת ניצחון 2015, ולאחריה להקמת תנועת דרכנו. בשנת 2020 הוביל את הקמת דמוקרטTV.

קריירה מוזיקלית
---------------

בשנת 2000 הקים דוויק עם חברים ממכבים-רעות את להקת הגנגסטא-פאנק פרברים רפיוג'יז, והיה חבר בה עד לפירוקה בשנת 2007. הלהקה הוציאה אלבום ואי.פי, והשיר Kikar Party יצא דרך חברת NMC והיה ללהיט בתקופה. הלהקה הייתה אחת מלהקות ההיפ הופ לייב היחידות בישראל, ונחשבת לאחת מחלוצי להקות ההיפ הופ בישראל.

בשנת 2004 הקים את להקת ההיפ הופ PR Trooperz בה היו חברים הראפרים פלד, אורטגה, לוקץ', נועה פארן ואחרים, הלהקה התפרקה בשנת 2006 והספיקה להוציא אלבום אחד בשם "מתוך הזוהמה". ההרכב זכה אף הוא לשבחים רבים. בנוסף, במסגרת פעילותו ב-PR Trooperz, השתתף עם חברי ההרכב בשיר "להביא את המכה" באלבום "בעזרת הג'אם" של להקת הדג נחש, שזכה למעמד של אלבום זהב.

באותה שנה הקים דוויק את הלייבל היי פייבר הפקות, שייצג הרכבי היפ-הופ ולהקות אחרות, בהן ביט69, פלד ואורטגה, לוקץ', להקת הסקא פאנק קיובן בי ולהקת הפאנק Man Alive. במסגרת היי פייבר הפקות יצאו אלבומים הראשונים של הראפר רביד פלוטניק.

בשנת 2006 יצא הסרט הדוקומנטרי "קפיץ קפוץ", של הבמאי רותם מלנקי, שתיעד את פעילותו כראפר ומנהל להקות. הסרט זכה בפרס הדוקומנטרי הטוב מאת קשת בעבור החוויה הישראלית.

עשייה בעולם הפרסום
------------------

בשנת 2006 הקים דוויק את משרד הפרסום **דייס מרקטינג**.
בשנת 2012 ניהל דוויק בעבור דייס מרקטינג את פעילות הדיגיטל של מפלגת מרצ בבחירות לכנסת ה-19. המפלגה הגדילה את כוחה בבחירות אלו ב-3 מנדטים. בשנת 2013 ניהל את הדיגיטל בעבור כל הקמפיינים המוניציפליים של מפלגת מרצ. המפלגה הגדילה את כוחה ב-40% ברחבי הארץ. כמו כן ליווה את פעילות תנועת "צעירים חולון" שהכניסה 2 מושבים למועצה המקומית.
בשנת 2010 עם סיום לימודיו בשנקר, החל דוויק לשמש כמעצב משחקים. בין היתר עיצב בעבור חברת Multiby על המשחק Qliqi שרשם מעל ל-2 מיליון הורדות, משחקים חינוכיים בעבור מט"ח וכן בעבור חברות פרטיות שונות. בשנת 2011 הקים את **סטודיו רימון**, כחברת בת של דייס מרקטינג.

החברה נמכרה לחברת בטא-גזאלה מבית פאראמואנט גלובאל בשנת 2020.

אקדמיה
------

בשנת 2012 החל דוויק ללמד באוניברסיטאות שונות. בין היתר לימד באוניברסיטה העברית ובאוניברסיטת תל אביב ואוניברסיטת רייכמן, בה הוא מלמד כיום שיווק וחדשנות.

בשנים 2013-2016 לימד עיצוב משחקי מחשב בבית ספר "חשיפה" של האוניברסיטה הפתוחה, ובין השנים 2015-2016 שימש כרכז התכנית לעיצוב ופיתוח משחקי מחשב.

בשנת 2014 שימש כחוקר לנושא קיימות, דור ה-Y ואמצעים דיגיטליים לשינוי חברתי בעבור מכון ירושלים לחקר הסביבה זאת במסגרת מחקר קיימות אותו קיים המכון.

עשייה חברתית-פוליטית
--------------------

בשנת 2010 מונה דוויק לחבר הוועד הציבורי של עמותת פסטיבל בשקל.

בשנת 2014 הקים את יוזמת רואים שחור בעיניים, והוביל להגשת תביעות ייצוגיות נגד קצא"א על הזיהום בבאר אורה (2014) ונגד רותם אמפרט (2017) על הזיהום בנחל אשלים. התביעה נגד קצא"א הסתיימה בהסכם פשרה של 100 מיליון ש"ח. התביעה נגד רותם אמפרט הסתיימה בפשרה של 115 מיליון ש"ח.

### V15

בשלהי 2014 הקים את תנועת ניצחון 2015, ביחד עם איתמר ויצמן. התנועה, שפעלה להעלאת אחוז ההצבעה בבחירות 2015 במטרה להחליף את הממשלה, סומנה על ידי תנועת הליכוד וזו פעלה רבות נגדה. בין היתר הגישה הליכוד תביעה נגד התנועה לוועדת הבחירות המרכזית שדחתה את תביעתה ופסקה פיצויים לדוויק וויצמן.

פעילותו של דוויק במסגרתה צוטטה גם במשפטיו של ראש הממשלה בנימין נתניהו בנושא תיק 4000.

### תנועת דרכנו ודמוקרטTV

בשנת 2015, לאחר הבחירות, ייסד דוויק עם פולי ברונשטיין את תנועת דרכנו. התנועה עוסקת בהקמת מחנה פוליטי מתון בישראל. מהקמתה שימש כסמנכ"ל האסטרטגיה של התנועה. במסגרת פעילותה התנועה הפיקה את העצרת לזכרו של רבין, ניהלה קמפיינים חברתיים ועוד. 

בשנת 2020 הוביל להקמת דמוקרטTV, גוף שידורים אינטרנטי בהובלתה של לוסי אהריש. 

בשנת 2023 מונה למ"מ מנכ"ל התנועה.

ספרים, פרסומים ודיסקוגרפיה
--------------------------

דוויק הוא סופר פעיל ותסריטאי. בין השנים 2004–2010 שימש ככתב במקומונים ואתרי אינטרנט שונים בנושאי תרבות ומוזיקה. הוא כותב מדי פעם טורי דעה בעיתונות הארצית והבינלאומית.

ספרות וכתיבה
------------

* 2018 - שומרי הגינה, תסריט וקונספט, סדרת אנימציה לילדים, חממת הקפיצה המשולשת
* 2019 - הוצאת ספר הבכורה - "שני הקבועים", ספר פנטזיה העוסק באבל ושכול
* 2019 - "לך לך"', סיפור קצר, מקום שלישי תחרות הסיפורים, עולמות
* 2020 - קליפות, תסריט, חממת דראפט/סקיצה
* 2022 - מוטיב בקטנה, פרסום שיר
* 2022 - חזרנו כמנצחים, סיפור קצר כנס עולמות

חיים אישיים
-----------

דוויק מתגורר בגבעתיים עם זוגתו. הוא בנה של צפרא דוויק, יו"ר איגוד העובדים הסוציאליים. אביו הוא השופט המחוזי המנוח, עמיחי דוויק, שהיה ראש תנועת הצופים בישראל.

דיסקוגרפיה
----------

* 2004 - מתוך הזוהמה, PR Trooperz
* 2006 - Rapperrarium - Parvarim Refugeez
* 2006 - בעזרת הג'אם, הדג נחש (אירוח בשיר "להביא את המכה")
* 2007 - הדג נחש לייב (DVD, אירוח בשיר "להביא את המכה")

הערות שוליים
------------

1. ↑  עוז רוזנברג, ‏חברי V15 לא מתייאשים מהכישלון בבחירות: "גם הימין וגם השמאל מדוכאים", באתר מעריב אונליין, 3 בדצמבר 2015
2. ↑  סימני דרך - עיצוב משחקים וכתיבה - נמרוד דוויק, ‏2012-05-22
3. ↑  מאת מתן שרון, לאן נעלמו הפרברים רפיוג'יז?, באתר טיים אאוט, ‏2017-05-29
4. ↑  הכרטיס שלי בתעשיה : רותם מלנקי, באתר www.taasiya.co.il
5. ↑  מיה אפשטיין, בחירות 2013: מלחמת מם במם, באתר TheMarker‏, 23 באוקטובר 2012
6. ↑  רועי גולדנברג, ‏משחק פשוט: Qliqi מכוונת למשחקים במכשירי סלולר בסיסיים, באתר גלובס, 18 באוקטובר 2012
7. ↑
8. ↑  *הופ! גדלנו השנה 🍾 נרגשים לשתף אתכם שהשנה חברנו לחממת BETA, מבית קרן ההון סיכון Gazella של ענקית התקשורת ViacomCBS! כיף להסתכל על הדרך (הארוכה) ממשרד... | By Dice Marketing | Facebook*, נבדק ב-2024-02-18
9. ↑  סגל בית הספר לתקשורת, באתר www.runi.ac.il
10. ↑  אני ואתה נשחק את העולם; קורס עיצוב ופיתוח משחקי מחשב | חשיפה, באתר www.openu.ac.il
11. ↑
12. ↑  רואים שחור בעיניים – אקו-ויקי, באתר ecowiki.org.il
13. ↑  ליאור גוטמן, זיהום שמורת הטבע עברונה: קצא"א תפצה בסכום של 100 מיליון שקל, באתר כלכליסט, 7 בנובמבר 2019
14. ↑  המשרד לאיכות הסביבה, בית המשפט העליון קיבל את עמדת המדינה במלואה והותיר על כנו את הסכם הגישור עם חברת רותם אמפרט נגב בע"מ וחברת כימיקלים לישראל בע"מ, באתר המשרד לאיכות הסביבה, ‏29 בינואר 2024
15. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.israelhayom.co.il
16. ↑  אבישי גרינצייג, ‏בית המשפט: הסנגורים בתיק נתניהו לא קיבלו את כל חומרי החקירה, באתר גלובס, 9 ביוני 2021
17. ↑  עוז רוזנברג, ‏חברי V15 לא מתייאשים מהכישלון בבחירות: "גם הימין וגם השמאל מדוכאים", באתר מעריב אונליין, 3 בדצמבר 2015
18. ↑  דרכנו, הודעה על מינוי כמ"מ מנכ"ל, באתר עמוד הפייסבוק של דרכנו, ‏25/08/2023
19. ↑  ניהול מעריצים ושיווק מוזיקה, טור אורח, באתר קסטה, פברואר 2010
20. ↑  Nimrod Dweck, Nimrod Dweck@Times Of Israel, Times Of Israel, ‏30/11/2023
21. ↑  THE GARDEN KEEPERS | The Jerusalem Film & Television Fund (באנגלית אמריקאית)
22. ↑  שני הקבועים, באתר www.goodreads.com
23. ↑  תחרות הסיפורים | עולמות 2019, באתר 2019.olamot-con.org.il, ‏2018-01-08
24. ↑  קליפות, באתר איגוד מקצועות האנימציה, ‏2020-06-23
25. ↑  גיליון 9 – מוטיב – בית לאנשים יוצרים
26. ↑  חזרנו כמנצחים – עולמות 2024, באתר 2024.olamot-con.org.il